Държавен вестник, бр. 17, 2025 г., стр. 7

БРОЙ  17	
Д Ъ Р Ж А В Е Н  В Е С Т Н И К 	
СТР.  7  
4. След завършване на ДКИ, както е опреде­
лено от Управителния комитет, Управителният 
комитет предоставя в писмена форма копия на 
завършения ДКИ на Страните и на Проектната 
компания и когато е целесъобразно, на учас­
тниците в Проекта и други участници.
5. В срок от 30 дни от датата, на която Упра­
вителният комитет разпространи ДКИ до Стра­
ните съгласно параграф 3 от настоящия член, 
всяка от Страните писмено уведомява другата 
Страна за своята преценка относно това дали 
ДКИ адекватно разглежда въпросите, посочени 
в параграф 2 от настоящия член (ако според 
преценката въпросите се разглеждат адекватно, 
това представлява „Приемане на ДКИ“). Ако 
Приемането на ДКИ от двете страни не се осъ­
ществи в срок от 30 дни, включително поради 
това, че някоя от Страните е съобщила, че ДКИ 
не разглежда по подходящ начин въпросите, 
посочени в параграф 2 от настоящия член, 
Страните своевременно започват консултации 
за разрешаване на нерешените въпроси, преди 
да продължат по-нататъшно сътрудничество 
съгласно настоящото Споразумение. Когато е 
необходимо, Съединените щати ще предоставят 
техническа експертиза на България, Проектната 
компания и участниците в Проекта, доколкото 
са идентифицирани конкретни области, в които 
са необходими допълнителни консултации.
Член 7. Обществени поръчки
Страните отбелязват намерението на Бъл­
гария да спазва всички правила на България 
и Европейския съюз в областта на обществе­
ните поръчки при изпълнението на Проекта. 
Страните отбелязват, че експертният опит на 
САЩ в областта на технологиите, регулаци­
ята, безопасността и сигурността, предлаган 
съгласно настоящото Споразумение, ще бъде 
най-ефективен, ако доставчикът на технологии 
и изпълнителят на ИДС по Проекта са субекти 
от САЩ. В тази връзка, ако е необходимо и 
целесъобразно, България следва да се стреми 
да получи изключение или разрешение от 
Европейската комисия и/или други съответни 
компетентни органи, че финансирането на Про­
екта и изборът на доставчик на технология не 
е необходимо да бъдат подложени на открита 
пазарна процедура. България също така ще 
обмисли използването на субект от САЩ като 
изпълнител на ИДС по Проекта и получаване­
то на освобождаване или разрешение от тези 
органи, че изборът на такъв изпълнител на 
ИДС не следва да бъде подложен на открита 
пазарна процедура. Страните приемат, че всяко 
такова освобождаване или разрешение зависи от 
независимо взетото решение на Европейската 
комисия и/или други съответни компетентни 
органи. Освен това Страните отбелязват, че 
всички поръчки за строителство, доставки и 
услуги по Проекта ще се провеждат от Проект­
ната компания в съответствие с българското 
национално законодателство. Страните могат 
да сключват споразумения за изпълнение или 
договорености, свързани с възлагането на об­
ществени поръчки, ако е необходимо.
Член 8. Финансиране
Съединените щати изразяват силния си 
интерес за улесняване използването на банка­
та „Експорт-импорт“ на Съединените щати и 
финансови институции на САЩ, които са на 
разположение и са приложими, в подкрепа на 
цялостното финансиране на Проекта, при спаз­
ване на политиките, процедурите, изискванията 
и правото на тези институции независимо да 
вземат решения, включително по-специално 
тяхната правна, техническа, финансова, еколо­
гична, социална и свързаната с безопасността 
надлежна проверка („дю дилижънс“) на Проекта. 
Страните отбелязват, че тази надлежна проверка 
може да включва преглед от такива институции 
на ДКИ, Проектната документация (FEED), 
документацията за развитие на Програмата, 
структурата, графика или други аспекти на 
Проекта, независимо от преценката или друга 
информация, предоставена от Съединените 
щати по тези аспекти съгласно настоящото 
Споразумение. Такова финансиране ще бъде 
предмет на графика, финансовата структура, 
проектната документация и условията за кре­
дитиране от финансовите институции на САЩ 
и ще бъде отразено в съответната финансова 
документация за такива институции, обхва­
щащо съответните контрагенти по Проекта, 
включително България.
Член 9. Обмен на информация 
и поверителност
1. В случай че информацията, определена 
своевременно като „поверителна търговска 
информация“, бъде предоставена или създадена 
съгласно настоящото Споразумение, всяка от 
Страните защитава тази информация в съот­
ветствие с приложимите национални закони и 
административни практики и прилага договорни 
мерки, когато е целесъобразно, за да изиска от 
съответните участници в Проекта, а за Бъл­
гария – Проектната компания, да предоставят 
същата защита. Дадена страна може да опре­
дели информация като „поверителна търговска 
информация“, ако лице, разполагащо с инфор­
мацията, може да извлече икономическа полза 
от нея или да получи конкурентно предимство 
спрямо лицата, които не разполагат с нея, и 
информацията не е общоизвестна или публично 
достъпна от други източници, и собственикът 
не е предоставил информацията преди това, 
без да наложи своевременно задължение за 
запазване на поверителността є.
2. Освен ако националните закони не изис­
кват това, непублична информация, предадена 
съгласно настоящото Споразумение, не се раз­
крива от получаващата Страна на трети страни 
без писменото съгласие на другата Страна и 
се използва изключително в съответствие с 
настоящото Споразумение, а не за други цели.
3. Ако някоя от Страните реши, че дадена 
съвместна дейност може да доведе или е довела 
до създаването на интелектуална собственост, 
Страните незабавно се консултират помежду